ઘરમાં રખાયેલો મૃતદેહ

તો ત્યાંથી થોડે દૂર બીજી એક માતા પોતાના દીકરાના ઝાડ પર લટકતા મૃતદેહને પક્ષીઓ ના ખાય એ માટે સવારથી જ બહાર બેઠી રહે છે.

સાબરકાંઠાના બે ગામમાં આવી ઘટના બની છે. ન્યાય મેળવવા એક પરિવાર ઘરમાં બરફમાં દીકરીનો મૃતદેહ સાચવીને બેઠો છે.

તો બીજી તરફ એક માતા ઝાડ પર લટકાવેલો દીકરાનો મૃતદેહ પક્ષીઓ ખાઈ ના જાય તે માટે દિવસ રાત જાગે છે.

આ બધુંય સરકાર પાસેથી ન્યાય મેળવવા માટે આદિવાસીઓની 'ચડોતરૂં' પ્રથા નભાવતા કરાઈ રહ્યું છે. 

સાબરકાંઠાના પંચમહુડા નામના ગામમાં છતરાજી ગમારના પરિવારની સવાર બરફ પીગળે ત્યારે પડી જાય છે.

માતા અડધી રાતે ઝબકીને જાગી જાય છે. એનો ભાઈ અને બહેન રાત પડે એટલે માતાજીને પ્રાર્થના કરવા લાગે છે કે કથિત હત્યા મુદ્દે એમની બહેનને ન્યાય મળે.

હાઈવેથી ત્રણ કિલોમિટર દૂર આવેલાં આ ગામમાં બીબીસીની ટીમ પહોંચી ત્યારે સન્નાટો છવાયેલો હતો.

ગામનાં ખેતરોમાં એરંડો લહેરાઈ રહ્યો પણ ખેતરોમાં કોઈ દેખાતું નથી. 

સવાર પડે અને છત્રાજીના પરિવારના લોકો ઘરનાં આંગણામાં ચાદર પાથરવાનું શરૂ કરી દે છે.

ગામના લોકો એમને મળવા આવે છે, દિલાસો આપે છે,  છેક મોડાસાથી બરફની પાટ લેતા આવે છે.

બે ઓરડાન... બીજા 4000 અક્ષરો માટે લેખ ચાલુ રાખો:
ા એક ઘરમાં એક જગ્યાએ લાકડાના બૉકસમાં પ્લાસ્ટિકથી ઢાંકેલા દીકરીના મૃતદેહ પર પરિવાર બરફ નાખે છે અને મૃતદેહ સડી ના જાય એ માટે બરફ પાથરે છે.

ઘરમાં સવારની ચા બનાવવા માટેનો ચૂલો છેલ્લા 25 દિવસથી ઠારેલો છે. 

ઘરના લોકોએ પ્રતિજ્ઞા લીધી છે કે જ્યાં સુધી એમની દીકરીના હત્યારા ન પકડાય ત્યાં સુધી ચા નહીં પીવે.

રાત્રે માતાજીની પૂજા 

મૃતદેહ મૂક્યો છે ત્યાં ખાસ કોઈ જતું નથી. તો બીજા ઓરડામાં રાત્રે માતજીની પૂજા થાય છે અને ચાર કલાક પ્રાર્થના કરાય છે. 

ઘરનો ચૂલો ઠારેલો છે પણ પેટની આગ ઠારવા માટે ઘરની બહાર નાનકડું રસોડું બનાવાયું છે.

અહીં ગામની કોઈ ને કોઈ મહિલા આવીને રસોઈ બનાવી જાય છે.

લગભગ 35 દિવસથી આ ક્રમ ચાલી રહ્યો છે.

સગાઓ વચ્ચે ઘેરાયેલા છત્રાજી ભણેલા છે. પહેલાં સુરક્ષા દળમાં નોકરી કરતા હતા હવે ખેતી કરે છે.

તમે આ વાંચ્યું કે નહીં?

બીબીસી સાથેની વાતચીતમાં એમણે કહ્યું,"મારે સાત બાળકો છે. મારી દીકરીને ભણાવીને ઑફિસર બનાવવી હતી. એટલે મેં એને કૉલેજમાં મૂકી હતી."

"કૉલેજના ફંક્શનમાંથી એ પરત ના આવી અને ત્રણ દિવસ પછી પોલીસે અમને આવીને કહ્યું કે એનો મૃતદેહ મળ્યો છે."

"એના મૃતદેહ પાસેથી દારૂની ખાલી બૉટલો અને સિગારેટના ઠૂંઠાં મળ્યાં હતાં. "

"દીકરી પિંકીના મૃતદેહનો જોયો તો એણે ગળા પર ફાંસો ખાધો હતો પણ એના પગ જમીન પર અડતા હતા. એને મારીને કોઈકે મૃતદેહ ઝાડ પર લટકાવી દીધો હતો."

'મારી બહેનને કોઈકે મારી નાખી'

છત્રાજીના દીકરા રાજેશે બીબીસી સાથેની વાતચીતમાં કહ્યું,

"મારી બહેનને કોઈકે મારી નાખી છે અને પોલીસ તેને આત્મહત્યામાં ખપાવે છે. અમે પહેલું પોસ્ટમૉર્ટમ થયું તે વખતે જ સંતુષ્ટ ન હતા."

"એટલે અમે બીજા પોસ્ટમોર્ટમની માગ કરી, બીજું પોસ્ટમૉર્ટમ અમદાવાદમાં થયું."

"આ અરસામાં અમારી પર અલગઅલગ નંબર પરથી ધમકીભર્યા ફોન આવતા હતા. અમે પોલીસમાં અરજી કરી છે પણ અમારૂં કોઈ સાંભળતું નથી."

"હું, મારી માતા અને મારી બહેન રોજ રાતે ચાર કલાક માતાજી પાસે બેસીને ન્યાયની પ્રાર્થના કરીએ છીએ. મારા પિતા માનતા નથી એટલે ગાંધી રાહે ચડોતરૂં કર્યું છે."

"પણ અમે અમારી રીતે ગામના લોકોને ભેગા કરીને ચડોતરૂં કરીએ તો ગુનેગારોને પકડવા સહેલા થઈ જાય અને અમારી બહેનને ન્યાય મળે."

"પણ ટાઢી વિરડીના ભાટિયા ગમારની લાશ ઝાડ પર લટકે છે એમ લટકવા ના દઈએ. કારણ કે એના મૃત્યુને 39 દિવસ થયા છતાં અંતિમ સંસ્કાર કરાયા નથી. સમાજ ત્યાં આવતો નથી."

"અમારી સાથે સમાજ છે. પિતા તૈયાર થાય તો...